Document ID: 32002L0082

Οδηγία 2002/82/ΕΚ της Επιτροπής
της 15ης Οκτωβρίου 2002
για την τροποποίηση της οδηγίας 96/77/ΕΚ περί θεσπίσεως ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοποιούνται στα τρόφιμα τα οποία προορίζονται για ανθρώπινη διατροφή(1), όπως τροποποιήθηκε από την οδηγία 93/34/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 3 παράγραφος 3 στοιχείο α),
Ύstera από διαβούλευση με την επιστημονική επιτροπή τροφίμων,
Εκτιμώντας τα ακόλουθα:
(1) Η οδηγία 95/2/EΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών(3), όπως τροποποιήθηκε τελευταία από την οδηγία 2001/5/EΚ(4), περιέχει κατάλογο των ουσιών που μπορούν να χρησιμοποιηθούν ως πρόσθετες ύλες πλην των χρωστικών και των γλυκαντικών στα τρόφιμα.
(2) Η οδηγία 96/77/EΚ της Επιτροπής(5), όπως τροποποιήθηκε τελευταία από την οδηγία 2001/30/EΚ(6), θεσπίζει κριτήρια καθαρότητας για τα πρόσθετα πλην των χρωστικών και των γλυκαντικών που αναφέρονται στην οδηγία 95/2/EΚ.
(3) Είναι αναγκαίο να προσαρμοστούν στην τεχνική πρόοδο τα υφιστάμενα κριτήρια καθαρότητας όπως καθορίζονται στην οδηγία 96/77/EΚ και να θεσπιστούν νέα κριτήρια καθαρότητας για όσα πρόσθετα τροφίμων δεν έχουν ακόμα οριστεί.
(4) Είναι αναγκαίο να ληφθούν υπόψη οι προδιαγραφές και οι αναλυτικές τεχνικές για τα πρόσθετα του Cοdex Alimentarius, που έχει εκπονήσει η κοινή επιτροπή εμπειρογνωμόνων των FAO/ΠΟΥ για τα πρόσθετα τροφίμων (JECFA).
(5) Είναι συνεπώς σκόπιμο να τροποποιηθεί η οδηγία 96/77/ΕΚ ως ακολούθως.
(6) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 96/77/ΕΚ τροποποιείται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία πριν από τις 31 Αυγούστου 2003. Ενημερώνουν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, αυτές πρέπει να περιλαμβάνουν αναφορά στην παρούσα οδηγία ή να συνοδεύονται από σχετική αναφορά κατά την επίσημη δημοσίευσή τους. Ο τρόπος αναφοράς καθορίζεται από τα κράτη μέλη.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 15 Οκτωβρίου 2002.

Labels: 0
3
15
17